CELEX: 32018R1992
Language: el
Date: 2018-12-14 00:00:00
Title: Εκτελεστικός κανονισμός (ΕΕ) 2018/1992 της Επιτροπής, της 14ης Δεκεμβρίου 2018, για την τροποποίηση του εκτελεστικού κανονισμού (ΕΕ) αριθ. 1191/2014 όσον αφορά την υποβολή της έκθεσης με τα στοιχεία που αναφέρονται στο άρθρο 19 του κανονισμού (ΕΕ) αριθ. 517/2014 για τους υδροφθοράνθρακες που διατίθενται στην αγορά στο Ηνωμένο Βασίλειο και στην Ένωση των 27 κρατών μελών

17.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 320/25
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2018/1992 ΤΗΣ ΕΠΙΤΡΟΠΗΣ
         της 14ης Δεκεμβρίου 2018
         για την τροποποίηση του εκτελεστικού κανονισμού (ΕΕ) αριθ. 1191/2014 όσον αφορά την υποβολή της έκθεσης με τα στοιχεία που αναφέρονται στο άρθρο 19 του κανονισμού (ΕΕ) αριθ. 517/2014 για τους υδροφθοράνθρακες που διατίθενται στην αγορά στο Ηνωμένο Βασίλειο και στην Ένωση των 27 κρατών μελών
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 517/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τα φθοριούχα αέρια του θερμοκηπίου και για την κατάργηση του κανονισμού (ΕΚ) αριθ. 842/2006 (1), και ιδίως το άρθρο 19 παράγραφος 7,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) αριθ. 1191/2014 της Επιτροπής (2) καθορίζει τον μορφότυπο και τα μέσα για την υποβολή της έκθεσης που αναφέρεται στο άρθρο 19 του κανονισμού (ΕΕ) αριθ. 517/2014.
                  
               
                     (2)
                  
                  
                     Ο κανονισμός (ΕΕ) αριθ. 517/2014 προβλέπει ότι η διάθεση υδροφθορανθράκων στην αγορά της Ένωσης από παραγωγούς ή εισαγωγείς υπόκειται σε ετήσια ποσόστωση προκειμένου να επιτευχθεί η σταδιακή μείωσή τους. Οι εν λόγω ποσοστώσεις για τους παραγωγούς και εισαγωγείς υπολογίζονται βάσει των τιμών αναφοράς που καθορίζονται από την Επιτροπή με βάση την ετήσια μέση τιμή των ποσοτήτων υδροφθορανθράκων, τις οποίες δήλωσαν οι παραγωγοί ή οι εισαγωγείς δυνάμει του άρθρου 19 του κανονισμού (ΕΕ) αριθ. 517/2014, μετά την 1η Ιανουαρίου 2015, σύμφωνα με το παράρτημα V του εν λόγω κανονισμού.
                  
               
                     (3)
                  
                  
                     Δεδομένου ότι, στις 29 Μαρτίου 2017, το Ηνωμένο Βασίλειο γνωστοποίησε την πρόθεσή του να αποχωρήσει από την Ένωση, δυνάμει του άρθρου 50 της Συνθήκης για την Ευρωπαϊκή Ένωση, οι Συνθήκες θα παύσουν να ισχύουν ως προς το Ηνωμένο Βασίλειο από την ημερομηνία έναρξης ισχύος της συμφωνίας αποχώρησης ή, ελλείψει συμφωνίας, δύο έτη μετά τη γνωστοποίηση, εκτός αν το Ευρωπαϊκό Συμβούλιο, σε συμφωνία με το Ηνωμένο Βασίλειο, αποφασίσει να παρατείνει την εν λόγω προθεσμία. Κατά συνέπεια, και με την επιφύλαξη τυχόν διατάξεων της συμφωνίας αποχώρησης, ο κανονισμός (ΕΕ) αριθ. 517/2014 εφαρμόζεται μόνον έως ότου το Ηνωμένο Βασίλειο παύσει να αποτελεί κράτος μέλος.
                  
               
                     (4)
                  
                  
                     Υπό το πρίσμα της γνωστοποίησης δυνάμει του άρθρου 50 της Συνθήκης για την Ευρωπαϊκή Ένωση από το Ηνωμένο Βασίλειο, είναι σημαντικό να διασφαλιστεί ότι υπάρχουν διαθέσιμα ακριβή στοιχεία σχετικά με τη διάθεση υδροφθορανθράκων στην αγορά στην Ένωση, μετά την αποχώρηση του Ηνωμένου Βασιλείου, για τον σκοπό του εκ νέου υπολογισμού των τιμών αναφοράς σύμφωνα με το άρθρο 16 παράγραφος 3 του κανονισμού (ΕΕ) αριθ. 517/2014, που αναμένεται να πραγματοποιηθεί το 2020.
                  
               
                     (5)
                  
                  
                     Συνεπώς, το παράρτημα του εκτελεστικού κανονισμού (ΕΕ) αριθ. 1191/2014 θα πρέπει να τροποποιηθεί, ώστε να καταστεί δυνατός ο διαχωρισμός των ποσοτήτων των υδροφθορανθράκων που διατίθενται στην αγορά στο Ηνωμένο Βασίλειο και στην Ένωση των 27 κρατών μελών.
                  
               
                     (6)
                  
                  
                     Ωστόσο, ο διαχωρισμός της υποβολής στοιχείων σχετικά με τους υδροφθοράνθρακες που διατίθενται στην αγορά όσον αφορά το Ηνωμένο Βασίλειο και την Ένωση των 27 κρατών μελών απαιτείται μόνο τη στιγμή κατά την οποία το δίκαιο της Ένωσης δεν θα ισχύει πλέον ως προς το Ηνωμένο Βασίλειο και εντός του Ηνωμένου Βασιλείου. Ως εκ τούτου, η τροποποίηση του εκτελεστικού κανονισμού (ΕΕ) αριθ. 1191/2014 απαιτείται μόνο για την υποβολή στοιχείων για το ημερολογιακό έτος 2018 και έως και το έτος κατά το οποίο το Ηνωμένο Βασίλειο θα αποχωρήσει από την Ένωση και το δίκαιο της Ένωσης θα πάψει να ισχύει ως προς το Ηνωμένο Βασίλειο και εντός του Ηνωμένου Βασιλείου.
                  
               
                     (7)
                  
                  
                     Για να εφαρμοστεί ο διαχωρισμός της υποχρέωσης υποβολής εκθέσεων σε σχέση με την υποβολή των στοιχείων για το ημερολογιακό έτος 2018, σε περιπτώσεις όπου τα στοιχεία πρέπει να υποβληθούν έως τις 31 Μαρτίου 2019, η μεταβολή της υποχρέωσης θα πρέπει να τεθεί σε ισχύ και να εφαρμοστεί πριν από την εν λόγω ημερομηνία. Για όλα τα επόμενα έτη, η ημερομηνία υποβολής των στοιχείων πρέπει να είναι η 31η Μαρτίου.
                  
               
                     (8)
                  
                  
                     Οι ποσότητες των υδροφθορανθράκων που πρέπει να υποβάλλονται σε εκθέσεις σύμφωνα με το παράρτημα της παρούσας εκτελεστικής πράξης όταν διατίθενται στην αγορά του Ηνωμένου Βασιλείου θα πρέπει να αναφέρονται στις ποσότητες που διατίθενται στην αγορά του Ηνωμένου Βασιλείου για πρώτη φορά.
                  
               
                     (9)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συστάθηκε βάσει του άρθρου 24 παράγραφος 1 του κανονισμού (ΕΕ) αριθ. 517/2014,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα του εκτελεστικού κανονισμού (ΕΕ) αριθ. 1191/2014 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Δεκεμβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 150 της 20.5.2014, σ. 195.
         
            (2)  Εκτελεστικός κανονισμός (ΕΕ) αριθ. 1191/2014 της Επιτροπής, της 30ής Οκτωβρίου 2014, για τον καθορισμό του μορφοτύπου και των μέσων για την υποβολή της έκθεσης που αναφέρεται στο άρθρο 19 του κανονισμού (ΕΕ) αριθ. 517/2014 του Ευρωπαϊκού Κοινοβουλίου και του Συμβουλίου για τα φθοριούχα αέρια του θερμοκηπίου (ΕΕ L 318 της 5.11.2014, σ. 5).
      
      
         
            ΠΑΡΑΡΤΗΜΑ
            Το ακόλουθο τμήμα 13α προστίθεται στο παράρτημα του εκτελεστικού κανονισμού (ΕΕ) αριθ. 1191/2014:
            
               «Τμήμα 13α: Συμπληρώνεται από τους παραγωγούς και εισαγωγείς αερίων – Άρθρο 19 παράγραφος 1 του κανονισμού (ΕΕ) αριθ. 517/2014 και σημείο 1 στοιχεία α) έως δ)· σημείο 2 στοιχεία α), β) και δ) και σημείο 3 στοιχεία α) και β) του παραρτήματος VII του κανονισμού (ΕΕ) αριθ. 517/2014.
               
               Εφαρμόζεται για πρώτη φορά σε έκθεση σχετικά με τις δραστηριότητες που πραγματοποιήθηκαν το 2018 (το αργότερο έως τις 31 Μαρτίου 2019) και μέχρι και το έτος κατά το οποίο το δίκαιο της Ένωσης δεν θα ισχύει πλέον ως προς το Ηνωμένο Βασίλειο και εντός του Ηνωμένου Βασιλείου.
               Οι ποσότητες πρέπει να δηλώνονται σε μετρικούς τόνους με ακρίβεια στο τρίτο δεκαδικό ψηφίο, χωριστά για κάθε αέριο που απαριθμείται στο τμήμα 1 του παραρτήματος I του κανονισμού (ΕΕ) αριθ. 517/2014 ή για μείγματα που περιέχουν τουλάχιστον ένα από αυτά τα αέρια ή για κάθε αέριο ή μείγμα που περιέχεται σε προαναμεμειγμένες πολυόλες.
               
                            
                        
                        
                           
                              ΑΥΤΟΜΑΤΑ ΥΠΟΛΟΓΙΖΟΜΕΝΕΣ ΠΟΣΟΤΗΤΕΣ
                           
                        
                        
                           ΣΧΟΛΙΑ
                        
                     
                           13αΑ
                        
                        
                           Ποσότητα υδροφθορανθράκων που διατέθηκε πραγματικά στην αγορά, εκτός από τις χρήσεις που εξαιρούνται
                        
                        
                           13αΑ = 4M – Άθροισμα εξαιρούμενων χρήσεων στο τμήμα 5 (5A – 5F)
                        
                      
                        
                           
                              ΠΛΗΡΟΦΟΡΙΕΣ ΠΟΥ ΠΡΕΠΕΙ ΝΑ ΠΕΡΙΛΑΜΒΑΝΟΝΤΑΙ ΣΤΗΝ ΕΚΘΕΣΗ
                           
                        
                     
                           13αΒ
                        
                        
                           Εκ των οποίων: ποσότητα που διατέθηκε στην αγορά του Ηνωμένου Βασιλείου για πρώτη φορά
                        
                        
                           Ποσότητες που διατέθηκαν στην αγορά του Ηνωμένου Βασιλείου, αλλά στη συνέχεια παρασχέθηκαν χύδην στην Ένωση (χωρίς το Ηνωμένο Βασίλειο) δεν πρέπει να περιλαμβάνονται
                           Ποσότητες που παρασχέθηκαν χύδην στην αγορά του Ηνωμένου Βασιλείου, που είχαν προηγουμένως διατεθεί στην αγορά της Ένωσης (χωρίς το Ηνωμένο Βασίλειο), πρέπει να περιλαμβάνονται
                        
                      
                        
                           
                              ΑΥΤΟΜΑΤΑ ΥΠΟΛΟΓΙΖΟΜΕΝΕΣ ΠΟΣΟΤΗΤΕΣ
                           
                        
                     
                           13αΓ
                        
                        
                           Εκ των οποίων: ποσότητα που διατέθηκε στην αγορά της Ένωσης, εκτός από το Ηνωμένο Βασίλειο
                        
                        
                           13αΓ = 13αΑ – 13Αβ»